
VPIS MUZEJSKEGA ABONMAJA 2026/2027
za tretjo triado OŠ


Spoštovani,

novo šolsko leto je pred vrati in ponovno vas vabimo k vpisu muzejskega abonmaja za učence tretje triade.

[bookmark: _Hlk38605907]Tudi letos smo osvežili posamezne delavnice in za vas pripravili nekaj novih z aktualnimi temami in vsebinami. Pošiljamo vam ponudbo za MUZEJSKI ABONMA za tretjo triado. 

Z nakupom vstopnice za abonma vam omogočimo, da muzej obiščete večkrat in pri tem prihranite.

Abonma vključuje tri pedagoške programe, ki jih izberete iz ponudbe. Poleg omenjenih treh programov imajo lastniki abonmajev vse šolsko leto prost vstop za ogled vseh muzejskih razstav. Cena abonmaja je 10,00€. 


Za lažjo izbiro vam predlagamo nekaj učnih ur in delavnic:

Zgodovinski viri in zgodbe našega mesta
Na delavnici bomo ugotavljali, kakšne vire poznamo, kako jih razlagamo, kako zanje skrbimo in kako jih interpretiramo. Prisluhnili bomo zanimivim zgodbam, povezanim z našim mestom in s predmeti, ki jih hranimo v muzeju.

Pogled v arhiv
Seznanjanje z nalogami arhivov in s pomenom varovanja arhivskega gradiva; seznanjanje z načinom in s pogoji hranjenja arhivskega gradiva. Pokukali bomo tudi v muzejski arhivski depo in na kreativni delavnici ugotavljali, kaj vse lahko razberemo iz posameznega vira –  dokumentarnega gradiva.

Vsakdanje življenje med okupacijo
Ob razstavi Pst! se pogovorimo, kakšno je bilo vsakdanje življenje med drugo svetovno vojno. Predstavili vam bomo, kako se je preskrbovalo prebivalstvo (hrana na karte), kako je bilo v nemški šoli in kaj so se tam učili, kako so se spreminjala imena krajev, ulic, trgov ipd. Seznanili se bomo z omejitvami za civilno prebivalstvo, ki trčijo ob deklaracijo o človekovih pravicah, in s primeri nasilja nad civilnim prebivalstvom (interniranci, ukradeni otroci, izgnanci, talci). Ob koncu bomo pripravili simbolične culice kot razmislek o minljivosti in za aktualizacijo obravnavanih vsebin z današnjimi izzivi družbe. 

Mestni utrip
Sprehod po nekoč znamenitih točkah in krajih družabnega življenja, ki so mestu dajale utrip skozi 20. stoletje. Sprehodili se bomo od znamenitega EZL- eka do nekoč popularnih mestnih plesišč, dvorišč, odrov ter drugih mestnih zanimivosti.

Sicer pa vas vabimo, da si našo celotno ponudbo ogledate na https://mnom.si/category/pedagoski-program/. 


Prosimo vas, da za prijavo izpolnite priloženo prijavnico in jo pošljete v muzej (Muzej narodne osvoboditve Maribor, Ulica heroja Tomšiča 5, 2000 Maribor) ali na elektronski naslov termini@mnom.si ter tako rezervirate termine, v katerih bi nas želeli obiskati. Vse dodatne informacije dobite na tel. 040 780 052.

Veseli bomo, če se boste odločili za obisk našega muzeja.

Želimo vam obilo uspehov v novem šolskem letu in vas lepo pozdravljamo!


 Uroš Dokl,               								Simona Tripkovič,
 kustos  pedagog                                                                                           direktorica











PRIJAVNICA ZA MUZEJSKI ABONMA
	Šola in razred:
	

	Število učencev: 
	

	Ime in priimek mentorja:
	

	Telefonska številka mentorja:
	

	Elektronski naslov mentorja:
	

	Predlagani termini za delavnice
(dan v tednu in ura):
	

	Datum prijave:
	




Izbrane vsebine:
	Datum izvedbe:
	Izbrana učna ura/delavnice:

	
	

	
	

	
	



Izpolnjeno prijavnico pošljite na elektronski naslov termini@mnom.si. Za dodatne informacije pokličite na telefonsko številko 040 780 052.

